stanford-oval/wikipedia huggingface dataset:
Miehen malli (Posteljoonan & Ystävien albumi)

| Miehen malli Posteljoona & Ystävät |
| --- | --- | --- |

Studioalbumin tiedot
 Julkaistu: 2. heinäkuuta 2008
 Tyylilaji: reggae
 Levy-yhtiö: KHY Suomen Musiikki
Posteljoonan & Ystävien muut julkaisut
| Äärimmäinen totuusalbumi 2004 | Miehen malli 2008 | Irti 2010 |
Miehen malli on muusikko, koomikko ja televisio-/radiotoimittaja Joona Kortesmäen Posteljoona & Ystävät -nimellä julkaistu ensimmäinen studioalbumi. Albumi julkaistiin 2. heinäkuuta 2008. Albumin tunnetuin kappale on radiosoittojakin saanut "Nakuna", jolla vierailee Summeri-ohjelmasta tuttu Nuutti Takkinen nimellä Paha-Nuutti.
Kappaleet

Viiksekäs mies
Nakuna (mukana Paha-Nuutti)
Tarviin sua
Rakkauden kesä (mukana Paha-Nuutti & Rauhatäti)
Hautajaisissa
Keskinkertainen (mukana Paha-Nuutti)
Jahkaat
Tuonne taakse metsämaan
Niin kauan ku mun henki pihisee
Herra antaa, Herra ottaa
Arvostelut

Desibeli.net:
Rumba: ristiriitainen
Livin’ la Vida Loca

| ”Livin' la Vida Loca” Ricky Martin |
| --- | --- | --- |

Singlen tiedot
 Albumilta: Ricky Martin
 Äänitetty : 1998
 Julkaistu: 23. maaliskuuta 1999
 Tyylilaji: Latin pop, tietokonemusiikki
 Kesto: 04.03
 Levy-yhtiö: Columbia
Ricky Martinin muut singlet
| ”Corazonado” 1999 | ”Livin' la Vida Loca” 1999 | ”She's All I Ever Had” 1999 |
Livin' la Vida Loca on puertoricolaisen Ricky Martinin menestyskappale. Se julkaistiin Martinin omaa nimeä kantavan englanninkielisen debyyttialbumin ensimmäisenä singlenä 23. maaliskuuta 1999 (oli julkaissut ennestään muutamia espanjankielisiä albumeja). Kappaleen sävelsivät Desmond Child sekä Draco Rosa ja se saavutti lukuisten listojen kärkisijoja vuoden 1999 aikana.
"Livin' la Vida Loca" on yleisesti koettu kappaleena, joka aloitti vuoden 1999 Latin pop-buumin ja teki muiden Espanjaa puhuvien laulajien (ensin Enrique Iglesias sekä myöhemmin Shakira ja Thalía) siirtymisestä englanninkielisille markkinoille paljon helpompaa. Ennen tätä pääosa latinalaisen amerikan ulkopuolella asuvista ei ollut kuullut mitään Martinista. "Livin' la Vida Loca" myi yli kahdeksan miljoonaa kopiota, muodostuen yhdeksi kaikkien aikojen myydyimmistä singleistä.
Kappale sai lukuisia Grammy-ehdokkuuksia ja Ricky Martin sai valtavan menestyksen Yhdysvalloissa ja muualla ympäri maailmaa. Vuonna 2007 kappale sijoittui VH1:n "100 Greatest Songs of the 90's"-listan 28. sijalle. Se on Martinin nimikkokappale.
Martin esitti kappaleen The Voice of Australian toisella tuontantokaudella sillä hetkellä tuomareina toimineiden Delta Goodremin, Joel Maddenin ja Sealin kanssa.
Käännös suomeksi
Miehen kylkiluu (vuoden 1937 elokuva)

| Miehen kylkiluu |
| --- | --- |
 Elokuvan juliste.
Ohjaaja:  Orvo Saarikivi Hugo Hytönen
Käsikirjoittaja:  Orvo Saarikivi Ilmari Unho
Perustuu:  Maria Jotunin näytelmään Miehen kylkiluu (1914)
Tuottaja:  Matti Schreck
Säveltäjä:  Harry Bergström
Kuvaaja:  Oscar Lindelöf
Leikkaaja:  Risto Orko
Lavastaja:  Ossi Elstelä
Pääosat:  Elsa Rantalainen Verna Piponius Helena Kara Hugo Hytönen
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1937
Kesto:  80 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Miehen kylkiluu on Orvo Saarikiven ja Hugo Hytösen ohjaama vuonna 1937 valmistunut suomalainen elokuva. Elokuva pohjautuu Maria Jotunin näytelmään Miehen kylkiluu (1914). Sen aiheena ovat kyläyhteisön vispiläkaupat.
Vastaanotto

Jotunin teksti ja kansanomaiset hahmot on kritiikissä nähty elokuvan keskeisiksi elementeiksi, ja niistä on saatu aikaan jäykähkö tulkinta.  Elokuvan parhaita puolia on ensiroolissaan näyttelevän Helena Karan viehkeä olemus.
Näyttelijät

| 0 | 1 | 2 |
| --- | --- | --- |
|  Elsa Rantalainen  | … |  Amalia Oljander   |
|  Verna Piponius  | … |  Miina Salokannel   |
|  Helena Kara  | … |  Aina Zinck, apteekkineiti   |
|  Hugo Hytönen  | … |  suutarimestari Topias Kinkkunen   |
|  Paavo Jännes  | … |  Tuomas Lukasson   |
|  Sointu Kouvo  | … |  Elli, apteekkarin vaimo   |
|  Hilda Pihlajamäki  | … |  hierojatar-Tiina   |
|  Anja Similä  | … |  Kellin-leski   |
|  Kaarlo Kytö  | … |  tohtori Yrjö Kallio   |
|  Pentti Viljanen  | … |  apteekkari Jussi Ollenberg   |
|  Ainikki Hytönen  | … |  tohtorin saattelema tyttö   |
|  Aino Lohikoski  | … |  myyjätär   |
|  Urho Hallaste  | … |  ravintolayhtyeen viulisti   |
|  Asser Fagerström  | … |  ravintolayhtyeen pianisti   |
|  Ossi Elstelä  | … |  laivan kapteeni   |
Mel & Kim

Mel & Kim oli 1980-luvun jälkipuoliskolla vaikuttanut brittiläinen dance pop -duo. Sen muodostivat Lontoosta kotoisin olleet jamaikalaistaustaiset sisarukset Melanie (11. heinäkuuta 1966 – 18. tammikuuta 1990) ja Kim (s. 28. elokuuta 1961) Appleby. Heidän tuottajanaan toimi Stock Aitken Waterman -kolmikko.
Mel & Kim julkaisi yhden albumin vuonna 1987. Sitä myytiin maailmanlaajuisesti yli kolme miljoonaa kappaletta, ja levy ilmestyi vielä kaksi vuotta myöhemmin uudelleenmiksattuna. Kaksikon suurin hitti oli single "Respectable", joka nousi listaykköseksi muun muassa Britanniassa, Länsi-Saksassa ja Suomessa. Se ylsi ykkössijalle myös Yhdysvalloissa Billboardin kokoamalla dance-listalla.
Duo lopetti toimintansa Melin vakavan sairauden myötä. Paraganglioomasta kärsinyt Melanie Appleby kuoli keuhkokuumeeseen 23-vuotiaana tammikuussa 1990. Kim Appleby on jatkanut uraansa sisarensa kuoleman jälkeenkin.
Diskografia > Albumit

F.L.M. (1987)
Something Special (1989, F.L.M. -albumin uudelleenmiksaus)
Diskografia > Singlet

Showing Out (Get Fresh at the Weekend) (1986)
Respectable (1987)
F.L.M. (1987)
I'm the One Who Really Loves You (1988)
That's the Way it is (1988)
More than Words Can Say (1989)
Megamix Ninety! (1990)
Where is Love (2018)
Max Delbrück

| Max Delbrück |
| --- | --- |

Henkilötiedot
Syntynyt: 4. syyskuuta 1906
Kuollut: 9. maaliskuuta 1981 (74 vuotta)
Koulutus ja ura
Väitöstyön ohjaaja:  Max Born
Tutkimusalue:  Biofysiikka
Palkinnot:   Nobelin lääketieteen palkinto (1969)
Max Delbrück (4. syyskuuta 1906 – 9. maaliskuuta 1981) oli saksalais-amerikkalainen biofyysikko, joka sai Nobelin lääketieteen palkinnon yhdessä Alfred D. Hersheyn kanssa 1969.
Elämänvaiheet

William Astbury
Oswald Avery
Herbert Boyer
Francis Crick
Erwin Chargaff
Max Delbrück
Rosalind Franklin
Phoebus Levene
Linus Pauling
Erwin Schrödinger
James D. Watson
Maurice Wilkins
Delbrück syntyi Berliinissä ja opiskeli fysiikkaa Göttingenissä. Saatuaan väitöskirjansa valmiiksi hän matkusteli Englannissa, Tanskassa ja Sveitsissä. Hän tapasi Wolfgang Paulin ja Niels Bohrin, jotka saivat hänet kiinnostumaan biologiasta. Max Delbrück palasi Berliiniin 1932 ja alkoi työskennellä Lise Meitnerin assistenttina.
Vuonna 1937 Max Delbrück muutti Yhdysvaltoihin ja suuntautui biologian tutkimukseen. Hän tutki hedelmäkärpäsen geenejä ja bakteerien viruksia. 1940-luvulla hän yhdessä kollegoidensa kanssa osoitti, että joidenkin bakteerien vastustuskyky viruksia vastaan johtui mutaatiosta eikä mukautumisesta. Tämä tutkimus oli merkittävä siinä miten se käytti matemaattisia menetelmiä ennustamassa millaisia tuloksia tulisi vaihtoehtoisista teorioista. Tästä työstä hän sai lääketieteen Nobelin yhdessä Alfred D. Hersheyn kanssa vuonna 1969.
Aiheesta muualla

Kuvia tai muita tiedostoja aiheesta Max Delbrück Wikimedia Commonsissa
| --- | --- |
1901–1925:  1901: Behring  1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950:  1926: Fibiger  1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975:  1951: Theiler  1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000:  1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–:  2001: Hartwell, Hunt, Nurse  2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
Livio Berruti

| Mitalit | Mitalit | Mitalit |  |
| --- | --- | --- | --- |
|  Livio Berruti vuonna 2010. |  Livio Berruti vuonna 2010. |  Livio Berruti vuonna 2010. |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | 200 metriä |  |
| Universiadit  | Universiadit  | Universiadit  |  |
|  Kultaa | Torino 1959 | 100 metriä |  |
|  Kultaa | Torino 1959 | 100 metriä |  |
|  Kultaa | Tokio 1967 | 4 x 100 metriä |  |
Livio Berruti (s. 19. toukokuuta 1939 Torino, Italia) on italialainen entinen pikajuoksija ja olympiavoittaja. Hänestä tuli yllättäen 200 metrin kultamitalisti Rooman olympiakisoissa 1960.
Rooman olympialaisissa Berruti sivusi 200 metrin maailmanennätystä 20,5 niin välierissä kuin loppukilpailussakin. Hän ankkuroi samoissa kisoissa Italian 4 × 100 metrin viestijoukkueen neljänneksi. Tokion olympialaisissa 1964 Berruti sijoittui 200 metrillä viidenneksi ajalla 20,8. Hän juoksi lisäksi avausosuuden Italian seitsemänneksi sijoittuneessa pikaviestijoukkueessa. Budapestin EM-kisoissa 1966 Berruti oli 200 metrillä seitsemäs. Méxicon olympialaisissa 1968 hän juoksi viimeisen osuuden Italian seitsemänneksi sijoittuneessa 4 × 100 metrin viestijoukkueessa.
Livio Berrutin uran huippuhetki, kun hän voittaa Rooman vuoden 1960 kesäolympialaisten 200 metriä.
Berruti voitti Universiadeissa kultaa 100:lla ja 200 metrillä Torinossa 1959 sekä ankkuroi Italian pikaviestikultaan Tokiossa 1967.
Hän saavutti Välimeren kilpailujen kultaa 200 metrin juoksussa ja hopeaa 100 metrin juoksussa vuonna 1963.
Berrutin tavaramerkkinä oli juosta mustissa laseissa ja valkoisissa sukissa.
Lorenza Izzo

| Lorenza Izzo |
| --- | --- |
 Izzo vuonna 2019.
Henkilötiedot
Koko nimi:  Lorenza Francesca Izzo Parsons
Syntynyt: 19. syyskuuta 1989 (ikä 35) Santiago, Chile
Ammatti:  näyttelijä, malli
Puoliso:  Eli Roth (vih. 2014–19)
Näyttelijä
Aktiivisena:  2011–
 Nimikirjoitus
Aiheesta muualla
IMDb 
Lorenza Francesca Izzo Parsons (s. 19. syyskuuta 1989 Santiago, Chile) on chileläinen näyttelijä ja malli. Hän on näytellyt muun muassa Eli Rothin elokuvissa The Green Inferno (2013) ja Knock Knock (2015), sekä Quentin Tarantinon elokuvassa Once Upon a Time in Hollywood (2019).[lähde? ]
Izzo on isänsä puolelta italialaista syntyperää. Myös hänen äitinsä ja nuorempi sisarensa ovat ammatiltaan malleja. Izzo muutti 12-vuotiaana isänsä kanssa Yhdysvaltoihin Atlantaan. Häntä kiusattiin hänen vahvan chileläisen korostuksensa takia, mutta hänen onnistui karistaa se nopeasti. Izzo teki mallin töitä ja opiskeli journalismia Santiagossa vuoteen 2007 asti, jolloin hän muutti New Yorkiin opiskelemaan näyttelemistä.[lähde? ]
Lorenz Nieberl

| Mitalit> Maa:   Saksa.Miesten rattikelkkailu. Olympialaiset  | Mitalit> Maa:   Saksa.Miesten rattikelkkailu. Olympialaiset  | Mitalit> Maa:   Saksa.Miesten rattikelkkailu. Olympialaiset  | Maa:   Saksa> Miesten rattikelkkailu. |
| --- | --- | --- | --- |
|  Kultaa | Oslo 1952 | Kahden miehen kelkka |  |
|  Kultaa | Oslo 1952 | Neljän miehen kelkka |  |
| MM-kilpailut  | MM-kilpailut  | MM-kilpailut  |  |
|  Kultaa | L'Alpe d'Huez 1951 | Kahden miehen kelkka |  |
|  Kultaa | L'Alpe d'Huez 1951 | Neljän miehen kelkka |  |
|  Pronssia | Garmisch-Partenkirchen 1953 | Kahden miehen kelkka |  |
|  Pronssia | Cortina d'Ampezzo 1954 | Neljän miehen kelkka |  |
Lorenz Nieberl (7. kesäkuuta 1919 – 12. huhtikuuta 1968) oli saksalainen rattikelkkailija ja olympiavoittaja. Hänen seuransa oli garmischpartenkircheniläinen SC Riessersee.
Niebert voitti kultamitalin sekä kahden että neljän miehen kelkasta MM-kisoissa 1951 ja toisti suorituksen vuoden 1952 olympialaisissa. Hän sai MM-kilpailuissa vuonna 1953 pronssia kahden miehen kisasta ja 1954 neljän miehen kelkoista. Nieberl kilpaili 36-vuotiaana Cortina d'Ampezzon olympialaisissa 1956, joissa hän sijoittui neljän miehen kisassa kuudenneksi ja kaksikossa yhdeksänneksi.
Nieberlin vaimo Evi Lanig ja tämän veli Hans-Peter olivat alppihiihtäjiä.
Lorenzen Wright

| Lorenzen Wright |
| --- | --- |

Henkilötiedot
Koko nimi:  Lorenzen Vern-Gagne Wright
Syntynyt: 4. marraskuuta 1975 Memphis, Tennessee, Yhdysvallat
Kuollut: 19. heinäkuuta 2010 (34 vuotta) Memphis, Tennessee, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  211 cm
Paino:  116 kg
NBA-varaus:  7. varaus, 1996 Los Angeles Clippers
Pelaajaura
Seurajoukkueet
1996–1999 1999–2001 2001–2006 2006–2008 2008 2008–2009:   Los Angeles Clippers  Atlanta Hawks  Memphis Grizzlies  Atlanta Hawks  Sacramento Kings  Cleveland Cavaliers
Lorenzen Wright (4. marraskuuta 1975 Memphis, Tennessee – 19. heinäkuuta 2010 Memphis, Tennessee) oli yhdysvaltalainen koripalloilija.
Los Angeles Clippers varasi Wrightin NBA:han varaustilaisuudessa 1996. Hän oli koko tilaisuuden seitsemäs varaus. Wright aloitti ammattilaisuransa Los Angelesissa kaudella 1996–1997. Los Angelesissa Wright pelasi kolme kautta, kunnes siirtyi kaudeksi 1999–2000 Atlanta Hawksiin, jota edusti kaksi kautta.
Wright pelasi 2001–2006 Memphis Grizzliesissä. Kaudeksi 2006–2007 Wright palasi Atlantaan. Seuraavalla kaudella hänet kaupattiin viiden pelaajan vaihdossa Sacramento Kingsiin. Atlanta hankki Sacramentosta Mike Bibbyn auttamaan joukkuetta pudotuspeleissä. Wrightin lisäksi Sacramentoon siirtyivät Anthony Johnson, Shelden Williams ja Tyronn Lue. Kauden 2008–2009 Wright pelasi Cleveland Cavaliersissa.
Wright katosi 19. heinäkuuta 2010 kotimatkallaan Memphisistä Atlantaan, ja hänet löydettiin myöhemmin kuolleena Memphisin läheisestä metsästä. Häntä oli ammuttu monta kertaa. Heinäkuussa 2019 Wrightin ex-vaimo Sherra Wright tunnusti avunannon murhaan ja sai 30 vuoden tuomion.  Ampuja sai maaliskuussa 2022 elinkautisen.
Lorenzen ja Sherra Wrightilla oli seitsemän lasta, joista yksi kuoli alle vuoden ikäisenä.
Lorenzen Wrightin isä Herbert Wright oli myös koripalloilija, joka pelasi ammattilaisena muun muassa Suomessa.
Mel

Mel voi tarkoittaa seuraavia:
MEL, Merimieseläkelaki
mel-asteikko, äänenkorkeusasteikko
Mel 111, Melotte 111, avoin tähtijoukko Bereniken hiusten tähdistössä
Mel-nimisiä henkilöitä

Mel, Melanie Appelby (1966–1990), brittiläinen dance pop -muusikko, toinen Mel & Kim -duon jäsenistä
Mel Allen, Melvin Alen Israel (1913–1996), yhdysvaltalainen urheiluselostaja ja radiotoimittaja
Mel B, Melanie Brown (s. 1975), englantilainen poplaulaja
Mel Blanc (1908–1989), yhdysvaltalainen ääninäyttelijä
Mel Bridgman (s. 1955), kanadalainen jääkiekkoilija
Mel Brooks, Melvin Kaminsky (s. 1926), yhdysvaltalainen koomikko, elokuvaohjaaja, näyttelijä, käsikirjoittaja ja tuottaja
Mel C, Melanie Chisholm (s. 1974), englantilainen laulaja
Mel Ferrer, Melchior Ferrer (1917–2008), yhdysvaltalainen näyttelijä, ohjaaja ja tuottaja
Mel Galley (1948–2008), brittiläinen kitaristi
Mel Gibson (s. 1956), yhdysvaltalainen näyttelijä, elokuvaohjaaja ja -tuottaja
Mel Hutchins (1928–2018), yhdysvaltalainen koripalloilija
Mel Judah (s. 1947), australialainen pokeriammattilainen
Mel Karmazin (s. 1943), yhdysvaltalainen yritysjohtaja
Mel Leven (1941–2007), yhdysvaltalainen säveltäjä ja sanoittaja
Mel Martinez (s. 1946), yhdysvaltalainen lakimies, poliitikko ja senaattori
Melle Mel, Melvin Glober (s. 1961), yhdysvaltalainen hip hop -artisti
Mel Parnell (1922–2012), yhdysvaltalainen baseballpelaaja
Mel Patton (1924–2014), yhdysvaltalainen yleisurheilija ja olympiavoittaja
Pepe Mel Pérez, José Mel Pérez (s. 1963), espanjalainen jalkapalloilija
Mel Powell, Melvin D. Epstein (1923–1998), yhdysvaltalainen säveltäjä, sovittaja ja pianisti
Mel Ramos (s. 1935), yhdysvaltalainen poptaiteilija
Mel Sheppard, Melvin Sheppard (1883–1942), yhdysvaltalainen keskimatkojen juoksija ja olympiavoittaja
Mel Smith (1953–2013), englantilainen koomikko, näyttelijä ja käsikirjoittaja
Mel Stuart (1928–2012), yhdysvaltalainen elokuvaohjaaja
Mel Taylor (1933–1996), yhdysvaltalainen muusikko
Mel Tillis (1932–2017),  yhdysvaltalainen countrylaulaja
Mel Tormé (1925–1999), yhdysvaltalainen muusikko, näyttelijä ja kirjailija
Mel Winkler (1941–2020), yhdysvaltalainen näyttelijä
Mel-nimisiä henkilöitä > Kuvitteellisia henkilöitä

Sideshow Mel, kuvitteellinen hahmo animaatiosarjassa Simpsonit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mel”, voi hakea sivunnimihaulla, laajalla sivunnimihaulla tai tekstihaulla.
Lorenz Petrell

Lorenz Christoffer Petrell (7. marraskuuta 1876 Turku – 15. tammikuuta 1941) oli suomalainen sähköinsinööri ja Kone Oy:n toimitusjohtaja.
Lorenz Petrellin vanhemmat olivat merikapteeni Carl Johan Petrell ja Rosalie Lundman. Hän kävi Turussa keskikoulun ja 1895 Turun teollisuuskoulun koneosaston. Hän suoritti sähköinsinööritutkinnon Saksassa Bingenin Technikumissa vuonna 1901 ja teki opintomatkoja Saksaan ja Sveitsiin.
Petrell oli Turun Rautateollisuus ja Vaunutehdas Oy:n palveluksessa 1894–1898 ja oli työssä Oy Crichtonin työpajoissa ja piirustuskonttorissa. Petrell muutti Helsinkiin 1902 ja toimi Oy Gottr. Strömbergin asennus- ja hissiosaston päällikkönä 1902–1916. Vuonna 1910 perustettiin Gottr. Strömbergin tytäryhtiö Osakeyhtiö Kone Aktiebolag, jonka toimialaksi tuli käytettyjen sähkökoneiden korjaus ja myynti emoyhtiön keskittyessä uusien sähkökoneiden valmistukseen ja myyntiin. Petrell valittiin Kone Oy:n toimitusjohtajaksi 1912 ja hän hoiti tehtävää vuoteen 1932 saakka, jolloin hän joutui eroamaan sairauden takia. Petrell jatkoi kuitenkin edelleen Kone Oy:n johtokunnan jäsenenä.
Lorenz Petrell oli naimisissa vuodesta 1915 Hulda Elisabeth Erikssonin kanssa.
Mel Ferrer

| Mel Ferrer |
| --- | --- |
 Mel Ferrer Lili-elokuvan trailerissa 1953
Henkilötiedot
Koko nimi:  Melchor Gaston Ferrer
Syntynyt: 25. elokuuta 1917 Elberon, New Jersey, Yhdysvallat
Kuollut: 2. kesäkuuta 2008 (90 vuotta) Santa Barbara, Kalifornia
Ammatti:  näyttelijä, ohjaaja, tuottaja
Puoliso:  Frances Pilchard (1937-1939)   Barbara C. Tripp (1940-1944)   Frances Pilchard (1944-1954)   Audrey Hepburn (1954-1968)   Elizabeth Soukutine (1971-2008)
Näyttelijä
Aktiivisena:  1937-1998
Merkittävät roolit:  Lili (1953)   Scaramouche (1952)   Sota ja rakkaus (1956)
Aiheesta muualla
IMDb
Elonet
Melchor Gaston ”Mel” Ferrer (25. elokuuta 1917 Elberon, New Jersey – 2. kesäkuuta 2008 Santa Barbara, Kalifornia) oli yhdysvaltalainen näyttelijä, ohjaaja ja tuottaja.
Melchor Gaston Ferrer syntyi New Jerseyssä. Hänen isänsä oli kuubalaissyntyinen kirurgi ja St. Vincentin sairaalan johtaja José María Ferrer (k. 1920) ja äitinsä Irene O'Donohue (k. 1967). Äidin isä Joseph O'Donohue oli New Yorkin kaupungin puistokomissaari sekä kahvipörssin ja Brooklyn–New York -lautan perustaja. Ferrer opiskeli Princetonin yliopistossa, mutta jätti opintonsa kesken näyttelijäuransa takia.
Ferrer aloitti elokuvauransa 1940-luvun lopussa. Hänen tunnetuimpia elokuviaan ovat muun muassa Syntynyt pahaksi (Born to Be Bad, 1950), Villin Lännen villikissa (Rancho Notorious, 1952), Lili (Lili, 1953), Sota ja rauha (War and Peace, 1956), Elena ja miehet (Elena et les hommes, 1956) ja Nainen Berliinissä (Fräulein, 1958). Hän on näytellyt urallaan paljon myös eurooppalaisissa elokuvissa. Hän näytteli Phillip Eriksonia vuosina 1981–1984 saippuasarjassa Viinitila Falcon Crest. Hän on saanut urastaan tähden Hollywood Walk of Famelle.
Yksityiselämä

Ferrer oli viidesti naimisissa:
Frances Gunby Pilchard, näyttelijätär, josta tuli myöhemmin kuvanveistäjä; Sewell Norris Pilchardin ja Louise Collies Gunbyn tytär. Ferrer ja Pilchard menivät naimisiin vuonna 1937 ja erosivat vuonna 1939.
Barbara C. Tripp. Pari meni naimisiin vuonna 1940 ja erosivat myöhemmin. Heille syntyi kaksi lasta: tytär Mela Ferrer (s. 1943) ja poika Christopher Ferrer (s. 1944).
Frances Ferrer (o.s. Pilchard), joka oli Ferrerin ensimmäinen vaimo. Tämä avioliitto, joka alkoi vuonna 1944, päättyi myös eroon. Parille syntyi kaksi lasta: Pepa Philippa Ferrer (s. 1941) ja Mark Young Ferrer (s. 1944).
Audrey Hepburn, näyttelijätär, jonka kanssa Ferrer meni naimisiin vuonna 1954 ja josta hän erosi vuonna 1968. Heille syntyi yksi poika, Sean Hepburn Ferrer (s. 1960).
Elizabeth Soukhoutine, jonka kanssa Ferrer meni naimisiin vuonna 1971.
Ferrer kuoli 90-vuotiaana sydänkohtaukseen Santa Barbarassa, Kaliforniassa.
Aiheesta muualla

Wikimedia Commonsissa on kuvia tai muita tiedostoja aiheesta .
Mel Ferrerin muistokirjoitus Helsingin Sanomissa
Mel Ferrer Internet Movie Databasessa. (englanniksi)}
Mel Ferrer NNDB:ssä
Melanie Blatt

Melanie Blatt
Melanie Ruth Blatt (s. 25. maaliskuuta 1975 Lontoo) on brittiläinen laulaja. Hän on yksi popyhtye All Saintsin (1996–2001, 2006–) jäsenistä.
Blatt syntyi Lontoossa juutalaisille vanhemmille ja pääsi 1980-luvulla Sylvia Young Theatre Schooliin, jossa hän tapasi tulevan yhtyetoverinsa Nicole Appletonin.
Blattilla todettiin lapsuusiässä hoitoa vaatinut skolioosi. Hänellä on ollut muutama elokuvarooli ja hän on julkaissut myös soololevytyksiä.
Martin Tomczyk

Martin Tomczyk DTM-autolla vuonna 2006.
Martin Tomczyk (s. 7. joulukuuta 1981 Rosenheim, Saksa) on saksalainen autourheilija. Tomczyk kilpaili kartingin jälkeen Formula BMW:ssä ja Saksan Formula 3 -sarjassa ennen kuin siirtyi DTM-sarjaan vuonna 2001. DTM:ssä hän on ajanut monet vuodet Audilla, nykyään hän ajaa BMW:llä. Vuonna 2007 Tomczyk sijoittui DTM-sarjassa kolmanneksi. Vuonna 2011 Tomczyk voitti DTM-sarjan mestaruuden.
Tomczykin isä Hermann on Deutscher Motor Sport Bundin toimitusjohtaja.